
Н А Р Е Д Б А
 
№ 3  

ЗА РЕДА И УСЛОВИЯТА ЗА ИЗВЪРШВАНЕ НА ТЪРГОВСКА ДЕЙНОСТ НА ТЕРИТОРИЯТА НА 
ОБЩИНА МИЗИЯ






Приета на заседание на Общински съвет - Мизия с Решение № 100 / 25.07.2008 г.
Изменена и допълнена с: Решение №449/25.05.2010 г.; Решение № 83/26.04.2012 г.; 
Решение № 189 по Протокол № 26/ 24.04.2025г.


РЕГИСТРАЦИЯ НА ИЗВЪРШЕНИТЕ ИЗМЕНЕНИЯ В ДОКУМЕНТА

	№ и дата на изменение
	Основание за изменението
	Изменени, отменени и нови /чл., ал., т./
	Дл. лице /подпис/

	1/ 24.04.2025г.
	Реш. № 189 по Прот. № 26 от 24.04.2025 г.
	чл. 10; 
	Д. Пожарашка

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	





































I. Общи положения

Чл. 1 /1/ С тази наредба се уреждат реда и условията за извършване на търговска дейност и функциониране на търговските и туристическите обекти на територията на Община Мизия. 
/2/ По смисъла на тази наредба “търговски обекти” са: магазини за търговия с хранителни и нехранителни стоки, сервизи и ателиета за услуги, складове за търговия на едро, павилиони, съоръжения за разносна търговия и др. 
/3/ По смисъла на тази наредба “туристически обекти “ са: - средства за подслон и места за настаняване: хотели, семейни хотели, самостоятелни стаи, туристически хижи и др. - заведения за хранене и развлечения-ресторанти, заведения за бързо обслужване, питейни заведения, кафе сладкарници, дискотеки, барове. 

II. Разкриване на търговски и туристически обекти

Чл. 2. /1/Търговски и туристически обекти могат да се разкриват и стопанисват от физически и юридически лица, регистрирани по действащото законодателство, като в общинска администрация се подава от търговеца уведомление за упражняване на търговска дейност;
/2/ За извършване на стопанска и търговска дейност, по смисъла на Закона за занаятите се издава удостоверение за регистрация при наличие на майсторско свидетелство.
Чл. 3. Когато търговският или туристическият обект е завършен нов строеж или се обособява в съществуващ, ползването се разрешава след регистрирането му по реда на Наредба № 2 / 31.07.2003 год. на МРРБ за въвеждане в експлоатация на строежите и чл. 177 от ЗУТ, съгласно неговата категория. Когато за изпълнението на обекта не се изисква разрешение за строеж по смисъла на чл. 148 от ЗУТ, същият може да бъде разкрит, ако притежава разрешение за поставяне на основание чл. 56 от ЗУТ. 

III. Общи изисквания към търговските и туристическите обекти 

Чл. 4. /1/ На входа на търговския обект задължително се поставя надпис на български език със следната информация: фирма и седалище на търговеца, работното време на обекта, име и фамилия на управител, адрес и телефон; 
/2/ В заведенията за хранене и развлечения на подходящо място задължително се оказва менюто за деня с оказан грамаж и цени, съгласно изискванията на Закона за туризма;
/3/ В търговските обекти се поставят етикети на продаваните стоки, съгласно изискванията на Закона за защита на потребителите;
/4/ В ателиетата за услуги на видно място се поставя ценоразпис на предлаганите услуги. При извършване на услуги извън ателието, търговецът е длъжен да покаже на клиента ценоразписа, по който работи;
/5/ В обектите в които се работи с мерки и теглилки, търговецът осигурява документ за предварителна контролна заверка на същите от компетентните органи; 
/6/ Търговецът е длъжен да осигури и държи в обекта на разположение на контролните органи следните документи : 
1. Документи за регистрация на фирмата и регистрация по БУЛСТАТ; 
2. Документ за правомерното ползване на обекта - статут, документ за собственост или договор за наем;
3. Удостоверение за категоризация /за туристическите обекти/; 
4. Регистър за нощувките /за местата за настаняване/; 
5. Удостоверение за регистрация на обект за търговия с храни, издадено от "Областна Дирекция по безопасност на храните /ОДБХ/”; 
6. Разрешително от отдел “Контрол по храните”, към ОДБХ /за специализирани 
обекти/; 
7. Заверени здравни книжки на работещите в обекта, когато в него се продават
хранителни стоки; 
8. Касова книга /за дневните отчети от касов апарат/ - редовно водена; 
9. Разрешение за търговия с тютюневи изделия, издадено от Агенция “Митници”; 
10. Свидетелство за въвеждане в експлоатация на касов апарат, който трябва да е
свързан с компютърните системи на НАП. 
/7/ При продажба на стоки подлежащи на гаранционно поддържане, задължително 
се издават гаранционни карти и фактури придружени от касов бон от ЕКАФП съгласно изискванията на Закона за защита на потребителите. 
/8/ При извършване на търговската си дейност собствениците на фирми са длъжни да осигурят спазване на всички изисквания, посочени в съответната нормативна уредба. 
/9/ За всяка стока и услуга търговецът трябва да има обявена, на видно място, продажната цена в левове. 
/10/ Търговецът е длъжен да издава документ за извършената продажба или услуга. 
Чл. 5. Забранява се търговската дейност в следните случаи : 
1. Приготвянето и продажбата на открито без разрешение от ОДБХ на хлебни,
месни и млечни продукти, закуски и непакетирани сладкарски изделия. 
2. Продажбата на алкохолни напитки и тютюневи изделия на лица до 18 год.
3. Продажбата на алкохолни напитки и тютюневи изделия на територията на 
детски, учебни и здравни заведения. 
4. Допускането на лица под 18 години, непридружавани от родител в търговски обекти със сервиране на алкохол след 23 ч. през летния сезон /април - октомври/ и 22 ч. през зимния сезон /ноември - март/. 
5. Продажбата на пиротехнически изделия на лица до 18 години, както и употребата им в превозни средства, закрити помещения, в близост до здравни заведения, детски градини, до лесно запалими материали и на други места, създаваща опасност за живота и здравето на гражданите.
 6. Продажбата на алкохол и тютюневи изделия на 30 м. от територията на учебни заведения. 

IV. Работно време на туристическите обекти

Чл. 6. /1/ Работното време на заведенията за хранене и развлечения е от 07,00 ч. до 22,30 ч – през зимния сезон и от 07,00 ч до 23,30 ч. през летния сезон. 
/2/ По изключение заведенията за хранене и развлечения, които не се помещават в жилищни сгради, могат да имат удължено или непрекъснато работно време със заповед на кмета на общината, при спазване на следната процедура: Стопанисващият обекта подава искане по образец, с приложени следните документи: 
1. Удостоверения за актуална фирмена регистрация и регистрация по БУЛСТАТ
2. Писмено становище от ОДБХ - гр. Враца за съответствие на условията в обекта 
с хигиенните и шумови норми; 
3. Писмено становище от РСПБСЗН - гр. Оряхово за съответствие с изискванията на правилата и нормите за пожарна безопасност; 
4. Писмено становище от кмета на населеното място по местонахождение на обекта; Заповедта за удължено или непрекъснато работно време е безсрочна. Основание за отказ е само липса на някой от изискващите се документи. При констатирано нарушение на Наредбата и след мотивирано предложение на съответния контролен орган действието на заповедта се прекратява. 
Чл. 7. Работното време на магазините се определя със заповед на стопанисващия обекта, като се спазват изискванията за осигуряване спокойствието и сигурността на гражданите. 

V. Амбулантна търговия

Чл. 8. /1/. Амбулантна търговия е търговията на дребно на публични места - улици, тротоари, площади и др., извършвана: - в или от превозни средства - на сергии, палатки и др. подобни 
/2/. Местата за амбулантна търговия се определят със заповед на кмета по предварително одобрена от главния архитект схема. 
/3/. Не се разрешава извършване на амбулантна търговия без издадено от кмета разрешение. 
/4/. Не могат да бъдат предмет на амбулантна търговия: - стоки, които поради характера на предлагане могат да са опасни за здравето на потребителя; - лекарства, лекарствени материали и продукти; - петролни продукти; - други стоки, за които е предвидена забрана в нормативен акт. 

VI. Контролни органи

Чл. 9. /1/. Контрол по изпълнение на Наредбата се възлага на кмета на община Мизия и на Началника на Участък Полиция - Мизия. 
/2/. Органите по ал. 1 определят със заповед длъжностните лица, които могат да съставят актове за установени нарушения на Наредбата. 
/3/. Контролните органи по предходните алинеи са длъжни да съставят констативни
протоколи и актове на нарушителите в съответствие с предоставените им правомощия. 
/4/. Установяването на нарушенията, съставянето на актовете, издаването, обжалването и изпълнението на наказателните постановления става по реда предвиден със Закона за административните нарушения и наказания. 

VII. Административно-наказателна отговорност

[bookmark: _GoBack] Чл. 10. /изм. с Реш. № 189 по Прот. № 26/24.04.2025 г./  При констатиране на нарушения по настоящата Наредбата на виновните лица се налага глоба, а на едноличните търговци и юридически лица – имуществени санкции в следните размери:
 
	Раздел
	Долна граница /лева/ евро/
	Горна граница /лева/ евро
	При повторно нарушение 
/лева/ евро/

	Раздел ІІ 
„Разкриване на търговски и туристически обект”
	50лв./ 25,56 €
	100лв./ 51,13€
	100-200лв./ 
51,13-102,26 €

	Раздел ІІІ
„Общи изисквания към търговските и туристическите обекти”
Чл.4, ал.1, ал.2, ал.3, ал.4 и ал.5 
Чл.4, ал. 9 

Чл.4, ал.10
	




300лв./ 153,39 €

300лв./ 153,39 €

500лв./ 255,65 €
	




    1500лв./ 766,94 €

3000лв./ 1533,88 €

3000лв./ 1533,88 €
	




600лв. – 3000лв./
306,78 € - 1533,88 €
600лв. – 6000лв./
306,78 € - 3067,75 €
600лв. – 6000лв./
306,78 € - 3067,75 €

	Раздел ІV
„Работно време на туристическите обекти”
	100 лв./ 51,13 €
	 500 лв. / 255,65 €
	 200 – 1000 лв./ 102,26 € - 511,29 €

	Раздел V
„Амбулантна търговия”
	50 лв./ 25,56 €
	100 лв./ 51,13 €
	100 – 200 лв. /     51,13-102,26 €     



Чл. 11. За нарушения, извършени при осъществяване на стопанска дейност от фирми и други стопански субекти отговарят лицата, които са ги извършили, както и ръководителите, които са наредили или допуснали да бъдат извършени. 
Чл. 12. За нарушения, непосочени в настоящата Наредба се прилагат разпоредбите на Закона за защита на потребителите и други Нормативни документи. 

VІІІ. Заключителни разпоредби

 § 1. Настоящата Наредба се издава на основание чл. 21, ал. 1 от ЗМСМА, във връзка с чл. 2 от Закона за ограничаване на административното регулиране и административен контрол върху стопанската дейност и влиза в сила от датата на приемането й. 
§ 2. Удостоверенията за ненормирано работно време подлежат на актуализиране и преиздаване в случай, че има промяна в обстоятелствата. 
§ 3. Контролът по изпълнението на тази наредба се осъществява от упълномощени от кмета длъжностни лица и от служители на ПУ гр. Мизия 
§ 4. Наредбата е приета с Решение № 100, Протокол № 11/25.07.2008 год. от Общински съвет – Мизия и влиза в сила след приемането ѝ. 

ПРЕДСЕДАТЕЛ: /п/
ТАТЯНА СПАСОВА


ЗАМ. ПРЕДСЕДАТЕЛ: /п/                                          ЗАМ. ПРЕДСЕДАТЕЛ: /п/
ВЛАДИСЛАВА БЛАГОЕВА                                      ВЪЛЧО ЗЛАТАНОВ



СЪТРУДНИК ОбС: /п/
НАДЯ ГЕЧЕВА

